***Հավելված***

 ***ՀՀ Սյունիքի մարզի***

***Մեղրի համայնքի ավագանու***

***2025թ. ապրիլի 10-ի N47-Լ որոշման***

**ԿԱՆՈՆԱԴՐՈՒԹՅՈՒՆ**

**«ԱԳԱՐԱԿԻ ՄԱՆԿԱՊԱՐՏԵԶ»**

**ՀԱՄԱՅՆՔԱՅԻՆ ՈՉ ԱՌԵՎՏՐԱՅԻՆ ԿԱԶՄԱԿԵՐՊՈՒԹՅԱՆ**

**ՇՎԱՆԻՁՈՐԻ ՄԱՍՆԱՃՅՈՒՂԻ**

**ք.Մեղրի**

**2025թ.**

1. **ԸՆԴՀԱՆՈՒՐ ԴՐՈՒՅԹՆԵՐ**

1. «Ագարակի մանկապարտեզ» համայնքային ոչ առևտրային կազմակերպության (այսուհետ՝ հաստատության) Շվանիձորի մասնաճյուղը (այսուհետ մասնաճյուղ) շահույթ ստանալու նպատակ չհետապնդող, իրավաբանական անձի կարգավիճակ չունեցող՝ առանձնացված ստորաբաժանում է, որն իրականացնում է նախադպրոցական կրթական ծրագրեր Մեղրի համայնքի Շվանիձոր գյուղում, Հայաստանի Հանրապետության օրենսդրությանը համապատասխան ձեռք է բերում և իրականացնում սույն կանոնադրությամբ ամրագրված իր խնդիրների իրականացման համար անհրաժեշտ իրավունքներ և պարտականութուներ։

2.Մասնաճյուղն իր գործունեության ընթացքում ղեկավարվում է Հայաստանի Հանրապետության օրենսդրությամբ և սույն կանոնադրությամբ։

3.Մասնաճյուղի գտնվելու վայրն է՝ Սյունիքի մարզ, Մեղրի համայնք, գյուղ Շվանիձոր, 1-ին փողոց 18/3։

4.Մասնաճյուղը, որպես սեփականություն, չունի առանձնացված գույք։

5.Մասնաճյուղը կարող է ունենալ Հայաստանի Հանրապետության զինանշանի պատկերով և իր՝ հայերեն անվանմամբ կլոր կնիք, կարող է ունենալ իր անվանմամբ ձևաթղթեր, խորհրդանիշ և այլ անհատականացման միջոցներ։

6.Մասնաճյուղն չունի ինքնուրույն հաշվեկշիռ և բանկային հաշիվ։

7.Մասնաճյուղում չեն թույլատրվում քաղաքական և կրոնական կազմակերպությունների ստեղծումն ու գործունեությունը։

**II. ՄԱՍՆԱՃՅՈՒՂԻ ԳՈՐԾՈՒՆԵՈՒԹՅԱՆ ԱՌԱՐԿԱՆ ԵՎ ՆՊԱՏԱԿԸ**

8.Մասնաճյուղի գործունեության առարկան և նպատակը նախադպրոցական կրթական բնույթի գործունեության իրականացում է։

Մասնաճյուղի կրթական գործունեությունն իրականացվում է ի շահ անհատի, հասարակության և պետության։

9.Մասնաճյուղը, համագործակցելով ընտանիքի հետ, ապահովում է մասնաճյուղում ընդգրկված նախադպրոցական տարիքի երեխաների ներդաշնակ զարգացումն ու դաստիարակությունը, առողջության ամրապնդումն ու խնամքը, մայրենի լեզվով հաղորդակցվելը և դրա հիմքի վրա օտար լեզուների տիրապետման նախադրյալները, հաշվելն ու տարրական կարողությունների զարգացումը, վարվեցողության տարրական կանոններին, հայրենի բնության և բնապահպանության, պատմության և ազգային մշակույթի տարրերին ծանոթացումը, երեխայի մտավոր, բարոյական, գեղագիտական և ֆիզիկական զարգացման հիմքերի ստեղծումը, հայրենիքի նկատմամբ սիրո և նվիրվածության զարգացման ձևավորումը, աշխատանքային տարրական կարողությունների և հմտությունների ծանոթացումը, զարգացման շեղումների կանխարգելումն ու շտկումը, դպրոցական ուսուցման նախապատրաստումը։

10.Մասնաճյուղի գործունեությունը հիմնվում է ժողովրդավարության, մարդասիրության, հանրամատչելիության, ազգային և համամարդկային արժեքների զուգորդման, անձի ազատ զարգացման, ինքնավարության, կրթության աշխարհիկ բնույթի սկզբունքների վրա։

11.Մասնաճյուղը պատասխանատու է պետական չափորոշիչներին, նախակրթական պետական ծրագրերին, երեխաներին տարիքային, ֆիզիոլոգիական և սոցիալ-հոգեբանական զարգացման առանձնահատկություներին, հակումներին ու ընդունակություններին համապատասխան ուսուցման մեթոդների և ձևերի ընտրության, ինչպես նաև նրանց կյանքի անվտանգության և առողջության պահպանման համար։

12.Մասնաճյուղը կարող է զբաղվել հետևյալ ձեռնարկատիրական գործունեության տեսակներով՝

ա)լրացուցիչ վճարովի կրթական ծառայություների կազմակերպում.

բ)մարզա-առողջարարական ծառայությունների կազմակերպում.

գ)զարգացման շեղումներով երեխաների համար հոգեբանական-շտկողական ծառայությունների կազմակերպում.

դ)երեխաների ձեռքի աշխատանքների ցուցահանդես-վաճառքի կազմակերպում։

**III.ՄԱՍՆԱՃՅՈՒՂԻ ԿԱՌՈՒՑՎԱԾՔԸ ԵՎ ԿՐԹԱԴԱՍՏԻԱՐԱԿՉԱԿԱՆ ԳՈՐԾՈՒՆԵՈՒԹՅՈՒՆԸ**

13.Մասնաճյուղի երեխաների համակազմի համալրման կարգը և խմբերի առավելագույն խտությունը սահմանվում է պետական կրթական չափորոշիչներով։

14.Մասնաճյուղ ընդունվում են մինչև վեց տարեկան երեխաները՝նախադպրոցական պետական կրթական չափորոշիչներով սահմանված տարիքային հենքի և անհատական զարգացման առանձնահատկությունների հիման վրա ձևավորված խմբերում։ Տարիքային հենքի վրա խմբերի ձևավորման անհնարիության դեպքում ձևավորվում են տարատարիք (խառը) խմբեր, որոնց գործունեությունն իրականացվում է կրթության պետական կառավարման լիազոր մարմնի գերատեսչական ակտերի պահանջներին համապատասխան։

15.Մանաճյուղում կրթադաստիարակչական գործունեությունը կազմակերպվում է Հայաստանի Հնարապետության կրթության և գիտության նախարարության (այսուհետ՝ նախարարություն) կողմից երաշխավորված նախադպրոցական կրթության համալիր ծրագրին համապատասխան։ Մասնաճյուղը կարող է մշակել և նախարարության հետ համաձայնացելով իրականացնել նաև նախադպրոցական կրթության հեղինակային ծրագրեր։

16.Մանաճյուղի երեխաների բժշկական սպասարկումն իրականացվում է հաստիքային բժշկական անձնակազմի միջոցով, որը տնօրինության հետ պատասխանատվություն է կրում երեխաների առողջության, ֆիզիկական զարգացման, բուժկանխարգելիչ միջոցառումների անցկացման, սանիտարահիգենիկ նորմերի, ռեժիմի պահպանման և սննդի որակի համար։

 **IV.ԿՐԹԱԴԱՍՏԻԱՐԱԿՉԱԿԱՆ ԳՈՐԾԸՆԹԱՑԻ ՄԱՍՆԱԿԻՑՆԵՐԸ**

17.Մանաճյուղի կրթադաստիարակչական գործընթացի մասնակիցները երեխաներն են, ծնողները (օրինական ներկայացուցիչները), մանկավարժական աշխատողները։

18.Երեխաների ընդունելության ժամանակ մասնաճյուղի ղեկավարը պարտավոր է ծնողներին (օրինական ներկայացուցիչներին) ծանոթացնել կանոնադրությանը և այլ փաստաթղթերի, որոնք կանոնակարգում են մասնաճյուղի գործունեությունը։

19.Մանաճյուղի և ծնողների փփոխհարաբերությունները կարգավորվում են նրանց միջև կնքված պայմանագրով՝ հաստատության տնօրենի վավերացմամբ։

20.Երեխայի և մասնաճյուղի աշխատակիցների փոխհարաբերությունները կառուցվում են համագործակցության, երեխայի անհատականության հանդեպ հարգանքի հիմքի վրա։

21.Մանաճյուղում աշխատանքի ընունվում են այն անձիք, ովքեր ունեն նախարարության հաստատած որակավորման բնութագիր պահանջներին համապատասխան անհրաժեշտ մասնագիտական-մանկավարժական որակավորում։

22.Մասնաճյուղի աշխատողների իրավունքները, սոցիալական երաշխիքներն ու արտոնությունները որոշվում են Հայաստանի Հանրապետության օրենսդրությանը համապատասխան, մասնաճյուղի կանոնադրությամբ և աշխատանքային պայմանագրով։

23.Մասնաճյուղի աշխատողներն իրավունք ունեն սահմանված կարգով մասնակցելու մասնաճյուղի կառավարմանը, համատեղությամբ կատարելու գիտական,ստեղծագործական և մանկավարժական բնույթի աշխատանքներ։

 **V. ՄԱՍՆԱՃՅՈՒՂԻ ԿԱՌԱՎԱՐՈՒՄԸ**

24.Մասնաճյուղի կառավարումն իրականացնում են հիմնադիրը, նրա կողմից նշանակված գործադիր մարմինը՝ հաստատության տնօրենը և մանաճյուղի ղեկավարը (այսուհետ՝ ղեկավարը)։

25.Մասնաճյուղի հիմնադիրն ունի մասնաճյուղի գործունեությանը և կառավարմանը վերաբերող ցանկացած հարց վերջնական լուծելու իրավունք՝ բացառությամբ օրենքով նախատեսված դեպքերի։

26.Համայնքի ղեկավարն իրականացնում է մասնաճյուղի ընհանուր կառավարումը, ապահովում նրա բնականոն գործունեությունը և պատասխանատվություն կրում դրանց չկատարման կամ ոչ պատշաճ կատարման համար։

27.Հաստատության կանոնադրությամբ սահմանված կարգով, համայնքի ղեկավարի բոլոր լիազորությունները տարածվում են նաև մասնաճյուղի վրա։

28.Մասնաճյուղի ուսումնադաստիարակչական աշխատանքի արդյունավետ կազմակերպման նպատակով ձևավորվում է ծնողական խորհուրդ։

29.Ղեկավարն իրականացնում է մասնաճյուղի ընթացիկ գործունեության ղեկավարումը։ Ղեկավարն օրենքներով, համայնքի ղեկավարի, ավագանու որոշուներով, սույն կանոնադրությամբ և իրեն վերապահված լիազորությունների սահմաններում, ղեկավարում է հաստատության գործունեությունն ու կրում պատասխանատվություն օրենքների, այլ իրավական ակտերի պայմանագրերի պահանջները չկատարելու կամ ոչ պատշաճ կատարելու համար։

30.Ղեկավարը՝

ա)առանց հաստատության տնօրենի լիազորագրի չի կարող ղեկավարել.

բ)մասնաճյուղի ղեկավարը կատարում է հաստատության տնօրենի օրենքվ սահամանված կարգով բոլոր հրամանները և որոշումները.

գ)մասնաճյուղի ղեկավարը իր բոլոր գործողությունները համաձայնեցնում է հաստատության տնօրենի հետ։

31.Ղեկավարի բացակայության դեպքում հաստատության տնօրենի գրավոր որոշման (հրամանի) համաձայն, նրա լիազորությունների իրականացնում է այլ անձ։

32.Հաստատության մեթոդիստը (տնօրենի ուսումնական գծով տեղակալը) մասնաճյուղում՝

ա)իրականացնում է կրթադաստիարակչական աշխատանքի մեթոդական ղեկավարում.

բ)ապահովում և վերահսկում է տիպային ծրագրի դրույթների և մեթոդական հանձնարարականների կատարումը.

գ)պատասխանատու է կրթադաստիարակչական աշխատանքների որակի և արդյունքի համար.

դ)կազմակերպում է մասնաճյուղի մեթոդկաբինետի աշխատանքը.

ե)ուսումնասիրում է դաստիարակների առաջավոր փորձը և ընդհանրացնում այն.

զ)դաստիարակներին մշտապես հաղորդակից է դարձնում մանկավարժական գիտությունների նորույթներին, ծանոթացնում մեթոդական հանձնարարականներին.

է)կազմակերպում է աշխատանք ծնողների շրջանում:

33.Դաստիարակը՝
ա)պարտավոր է պահպանել երեխաների կյանքը, աշխատանք տանել նրանց առողջության ամրապնդման ուղղությամբ, զարգացնել նրանց ստեղծագործական երևակայությունը,

բ)պատասխանատու է երեխաների համակողմանի զարգացման և դաստիարակության համար.

գ)մշտապես համագործակցում է երեխայի ընտանիքի հետ, կազմակերպում աշխատանք ծնողների շրջանում:

34.Երաժշտական ղեկավարը՝

ա)տիպային ծրագրին համապատասխան,դաստիարակների հետ համատեղ իրականացնում է երեխաների երաժշտական դաստիարակությունը,

բ)ծնողների շրջանում խորհրդատվություն է կազմակերպում երեխաների երաժշտական, գեղագիտական դաստիարակության հարցրի շուրջ:

35.Տնտեսական մասի վարիչը (տնօրենի տնտեսական աշխատանքի գծով օգնականը)՝
ա)կազմակերպում է մասնաճյուղի տնտեսական սպասարկումը ,անհրաժեշտ մթերքի,գույքի և սարքավորումների ստացումն ու պահպանությունը.

բ)մասնակցում է ճաշացուցակի և սննդամթերքի պահանջագիր-հայտերի կազմմանը.

գ)հետևում է մասնաճյուղի տեղամասի, շենքի, գույքի և սարքավորումների վիճակին, միջոցներ է ձեռնարկում դրանք ժամանակին վերանորոգելու համար.

դ)պատասխանատու է սպասարկող անձնակազմի աշխատանքային և կատարողական կարգապահության համար։

**VI. ՄԱՍՆԱՃՅՈՒՂԻ ԳՈՒՅՔԸ ԵՎ ՖԻՆԱՆՍԱՏՆՏԵՍԱԿԱՆ ԳՈՐԾՈՒՆԵՈՒԹՅՈՒՆԸ**

36.Հաստատության տնօրենը՝ մասնաճյուղի հայտերի հիման վրա, յուրաքանչյուր ուստարվա համար մասնաճյուղի օգտագործմանն է հանձնում անհրաժշետ գույքը։

37.Մանաճյուղի սեփականության պահպանման հոգսը կրում է հաստատությունը։

38.Հատատության տնօրենն իրավունք ունի հետ վերցնելու իր կողմից մասնաճյուղին ամրացված գույքը։

 **VII.ՄԱՍՆԱՃՅՈՒՂԻ ՎԵՐԱԿԱԶՄԱԿԵՐՊՈՒՄԸ ԵՎ ԼՈՒԾԱՐՈՒՄԸ**

39.Մասնաճյուղը վերակազմակերպվում և լուծարվում է Հայաստանի Հանրապետության օրենսդրությամբ սահմանված կարգով։

**ՀԱՄԱՅՆՔԻ ՂԵԿԱՎԱՐ՝ Խ. ԱՆԴՐԵԱՍՅԱՆ**